ddrg/super_eurlex huggingface dataset:
A Bizottság 95/89/EK határozata

(1995. március 17.)

a 94/621/EK határozatnak az Albániából származó vagy onnan érkező egyes élő állatokkal és állati termékekkel kapcsolatos védekezési intézkedések tekintetében történő módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, a 90/425/EGK és a 90/675/EGK irányelv módosításáról szóló, 1991. július 15-i 91/496/EGK tanácsi irányelvre [1] és különösen annak 18. cikkére,

tekintettel a legutóbb Ausztria, Finnország és Svédország csatlakozási okmányával módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [2] és különösen annak 19. cikkére,

mivel Albániában koleramegbetegedéseket észleltek;

mivel a kolera jelentkezése Albániában súlyos veszélyt jelenthet a közegészségre;

mivel a Bizottság a legutóbb a 94/702/EK határozattal [3] módosított 94/621/EK határozattal [4] elfogadta a szükséges intézkedéseket;

mivel a Bizottság szakértőinek egy csoportja ellenőrzéseket folytatott Albániában az albán hatóságok által megtett intézkedések értékelése céljából; mivel a szakértői csoport jelentése alapján fenn kell tartani a védekezési intézkedéseket a kéthéjú kagylók, a tüskésbőrűek, a zsákállatok és a tengeri haslábúak minden formájával kapcsolatosan, valamint a vízben szállított élő halakkal és rákfélékkel kapcsolatosan;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/621/EK határozat a következőképpen módosul:

1. Az 1. cikk helyébe a következő szöveg lép:

"1. cikk

A tagállamok megtiltják az Albániából származó vagy onnan érkező kéthéjú kagylók, tüskésbőrűek, zsákállatok és tengeri haslábúak minden formájának, valamint a vízben szállított élő halaknak és rákféléknek a behozatalát."

2. A 3. cikket el kell hagyni.

2. cikk

A tagállamok módosítják a behozatalra alkalmazott intézkedéseiket annak érdekében, hogy összhangba hozzák azokat e határozattal. Erről tájékoztatják a Bizottságot.

3. cikk

Ennek a határozatnak a tagállamok a címzettjei.

Kelt Brüsszelben, 1995. március 17-én.

a Bizottság részéről

Franz Fischler

a Bizottság tagja

[1] HL L 268., 1991.9.24., 56. o.

[2] HL L 373., 1990.12.31., 1. o.

[3] HL L 284., 1994.11.1., 64. o.

[4] HL L 246., 1994.9.21., 25. o.

--------------------------------------------------
A Tanács és a Bizottság határozata

(1995. április 10.)

az Európai Közösségek és az Amerikai Egyesült Államok kormánya közötti, versenyjogi szabályaik alkalmazásáról szóló megállapodás megkötéséről

(95/145/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 87. és 235. cikkére a 228. cikk 3. bekezdésének első albekezdésével összefüggésben,

tekintettel az Európai Szén- és Acélközösséget létrehozó szerződésre és különösen annak 65. és 66. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Közösséget létrehozó szerződés 235. cikkére kell hivatkozni az alapvetően a 235. cikken alapuló, a vállalkozások közötti összefonódások ellenőrzéséről szóló, 1989. december 21-i 4064/89/EGK tanácsi rendelet [2] által érintett összeolvadásokról és felvásárlásokról szóló megállapodás szövegébe történő beillesztés következtében;

mivel a gazdasági versennyel kapcsolatos problémák egyre hangsúlyosabb nemzetközi vonatkozásait figyelembe kell venni, és ezen a területen erősíteni kell a nemzetközi együttműködést;

mivel e célból a Bizottság tárgyalt az Amerikai Egyesült Államok kormányával az Európai Közösségek és az Amerikai Egyesült Államok versenyjogi szabályainak alkalmazására vonatkozó megállapodásról;

mivel a megállapodást, ideértve az értelmező levélváltásokat is, jóvá kell hagyni,

A KÖVETKEZŐKÉPPEN HATÁROZTAK:

1. cikk

Az Európai Közösségek és az Amerikai Egyesült Államok kormánya közötti, versenyjogi szabályaik alkalmazásáról szóló megállapodás, illetve az értelmező levélváltások az Európai Közösség, valamint az Európai Szén- és Acélközösség nevében elfogadásra kerülnek.

Az angol nyelven készült megállapodást és az értelmező levélváltások szövegét csatolták e határozathoz.

2. cikk

A megállapodást 1991. szeptember 23-i hatállyal kell alkalmazni.

3. cikk

A Tanács elnöke felhatalmazást kap, hogy kijelölje az Európai Közösség nevében az Amerikai Egyesült Államok kormányát a megállapodás jóváhagyásáról értesíteni, valamint az értelmező levélváltást aláírni jogosult személy(eke)t.

A Bizottság kijelöli az Európai Szén- és Acélközösség nevében az Amerikai Egyesült Államok kormányát a megállapodás jóváhagyásáról értesíteni, valamint az értelmező levélváltást aláírni jogosult személy(eke)t.

Kelt Luxembourgban, 1995. április 10-én.

a Tanács részéről

az elnök

J. Puech

a Bizottság részéről

az elnök

J. Santer

[1] 1995. január 20-i (HL C 43., 1995.2.20.) és 1995. március 17-i vélemény (HL C 89., 1995.4.10.).

[2] HL L 395., 1989.12.30., 1. o. (helyesbített változat: HL L 257., 1990.9.21., 13. o.).

--------------------------------------------------
A Tanács határozata

(1995. április 10.)

az 1992. december 8-án parafált levélváltással meghosszabbított és módosított, 1988. december 9-én parafált, az Európai Közösség és a Kínai Népköztársaság között létrejött, az MFA kétoldalú megállapodás hatálya alá nem tartozó textiltermékek kereskedelméről szóló megállapodás ideiglenes alkalmazásáról

(95/155/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott a Kínai Népköztársasággal az 1992. december 8-án parafált levélváltással meghosszabbított és módosított, 1988. december 9-én parafált, az Európai Közösség és a Kínai Népköztársaság között létrejött, az MFA kétoldalú megállapodás hatálya alá nem tartozó textiltermékek kereskedelméről szóló megállapodásról;

mivel ezt a megállapodást ideiglenesen 1995. január 1-jétől kell alkalmazni annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazás esetén,

A KÖVETKEZŐKÉPPEN HATÁROZOTT:

Egyetlen cikk

Az 1992. december 8-án parafált levélváltással meghosszabbított és módosított, 1988. december 9-én parafált, az Európai Közösség és a Kínai Népköztársaság között létrejött, az MFA kétoldalú megállapodás hatálya alá nem tartozó textiltermékek kereskedelméről szóló megállapodást ideiglenesen 1995. január 1-jétől kell alkalmazni annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazás esetén.

A megállapodás szövegét csatolták e határozathoz.

Kelt Luxembourgban, 1995. április 10-én.

a Tanács részéről

az elnök

A. Juppé

--------------------------------------------------
A Tanács határozata

(1995. május 29.)

az Európai Közösség és az Amerikai Egyesült Államok közötti levélváltás formájában létrejött, közbeszerzésekről szóló megállapodás megkötéséről

(95/215/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 57. cikke (2) bekezdésének utolsó mondatára, valamint 66., 100a. és 113. cikkére, összefüggésben a 228. cikke (2) bekezdésének első mondatával és a 228. cikke (3) bekezdésével,

tekintettel a Bizottság javaslatára [1],

tekintettel az Európai Parlament hozzájárulására [2],

mivel a Közösség nemzetközi megállapodások megkötésére vonatkozó hatásköre nem kizárólag a Szerződésben kifejezett rendelkezéseiből következik, de a Szerződés egyéb rendelkezéseiből, valamint a Közösség intézményei által az e rendelkezések alapján hozott jogi aktusokból is eredhet;

mivel a közösségi szabályoknak a Szerződés céljai megvalósulása érdekében történő elfogadásakor a tagállamok a közös intézmények keretein kívül nem vállalhatnak olyan kötelezettségeket, amelyek e szabályokat érinthetik, illetve azok hatályát módosíthatják;

mivel az Európai Közösség által az Egyesült Államokkal kötött közbeszerzésről szóló megállapodásban vállalt kötelezettségek egy része a Szerződés 113. cikke értelmében a Közösség kizárólagos hatáskörébe tartozik;

mivel a Szerződés 57 cikkének (2) bekezdése, valamint 66. és 100a. cikke alapján elfogadott közösségi szabályokat ezen kívül néhány egyéb kötelezettség is érinti;

mivel végezetül a 93/38/EGK irányelv [3] 37. cikke kifejezetten hatáskörrel ruházza fel a Közösség intézményeit, hogy tárgyalásokat folytassanak harmadik országokkal a tagállamokban többek között a villamosenergia- és a kikötői ágazatokban működő szervek által odaítélt kormányzati szerződésekre alkalmazandó jogi rendelkezések vonatkozásában;

mivel jóvá kell hagyni az Európai Közösség és az Egyesült Államok között létrejött, közbeszerzésről szóló megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és az Amerikai Egyesült Államok között levélváltás formájában létrejött, közbeszerzésekről szóló megállapodást az Európai Közösség nevében jóváhagyjuk.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az Európai Közösségre jogilag kötelező érvényű megállapodás aláírására jogosult személyt.

Kelt Brüsszelben, 1995. május 29-én.

a Tanács részéről

az elnök

H. de Charette

[1] HL C 291., 1994.10.19., 4. o.

[2] 1995. május 19-i hozzájárulás (a Hivatalos Lapban még nem tették közzé).

[3] A Tanács 1993. június 14-i 93/38/EGK irányelve a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról (HL L 199., 1993.8.9., 84. o.)

--------------------------------------------------
A Bizottság határozata

(1995. június 28.)

az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodásnak a Közösség részéről és nevében a Bizottság által történő megkötéséről

(95/355/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel a Tanács 1995. február 20-i határozatában jóváhagyta az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodásnak a Bizottság által történő megkötését,

A KÖVETKEZŐKÉPPEN HATÁROZOTT:

1. cikk

Az Európai Atomenergia-közösség és Kanada kormánya között a szabályozott magfúzió terén való együttműködésről szóló egyetértési megállapodást a Közösség részéről és nevében a Bizottság megköti.

Az egyetértési megállapodás szövegét csatolták e határozathoz.

2. cikk

A Bizottság tudományért, kutatásért és fejlesztésért felelős tagja, vagy annak kijelölt képviselője jogosult az egyetértési megállapodásnak az Európai Atomenergia-közösséget jogilag kötelező aláírására.

Kelt Brüsszelben, 1995. június 28-án.

a Bizottság részéről

az elnök

Jacques Santer

--------------------------------------------------
A Bizottság határozata

(1995. június 28.)

az Európai Közösségek Bizottsága által képviselt Európai Atomenergia-közösség és a Kanada kormánya által végrehajtásra jogosult képviselőnek kijelölt Atomic Energy of Canada Limited között az Európai Atomenergia-közösségnek a nemzetközi termonukleáris kísérleti reaktorral (ITER) kapcsolatos műszaki tervezési tevékenységhez (EDA) való hozzájárulásában történő kanadai részvételről szóló végrehajtási megállapodásnak a Bizottság által a Közösség nevében történő megkötéséről

(95/356/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke (3) bekezdésére,

mivel 1995. július 25-én megkötötték az Európai Atomenergia-közösség és Kanada kormánya között létrejött, a szabályozott magfúzió terén folytatott együttműködésről szóló szándéknyilatkozatot [1];

mivel 1992. július 22-én megkötötték az Európai Atomenergia-közösség, Japán kormánya, az Orosz Föderáció kormánya és az Amerikai Egyesült Államok kormánya között létrejött, a nemzetközi termonukleáris kísérleti reaktorhoz (ITER) kapcsolódó műszaki tervezési tevékenységekre vonatkozó együttműködésről szóló megállapodást [2],

A KÖVETKEZŐKÉPPEN HATÁROZOTT:

1. cikk

Az Európai Közösségek Bizottsága által képviselt Európai Atomenergia-közösség és a Kanada kormánya által végrehajtásra jogosult képviselőnek kijelölt Atomic Energy of Canada Limited között az Európai Atomenergia-közösségnek a nemzetközi termonukleáris kísérleti reaktorral (ITER) kapcsolatos műszaki tervezési tevékenységhez (EDA) való hozzájárulásában történő kanadai részvételről szóló végrehajtási megállapodást a Közösség nevében a Bizottság megköti.

A végrehajtási megállapodás szövegét csatolták e határozathoz.

2. cikk

A Bizottság tudományért, kutatásért és fejlesztésért felelős tagja, vagy annak kijelölt képviselője jogosult a végrehajtási megállapodásnak az Európai Atomenergia-közösséget jogilag kötelező aláírására.

Kelt Brüsszelben, 1995. június 28-án.

a Bizottság részéről

Édith Cresson

[1] HL L 211., 1995.9.6., 31. o.

[2] HL L 244., 1992.8.26., 13. o.

--------------------------------------------------
A Tanács határozata

(1995. július 24.)

a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozása következtében az Európai Gazdasági Közösség és a Norvég Királyság között létrejött megállapodáshoz csatolt kiegészítő jegyzőkönyv elfogadásáról

(95/312/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel a Bizottság tárgyalt a Közösség nevében az Európai Gazdasági Közösség és a Norvég Királyság között létrejött, 1973. május 14-én aláírt megállapodás [1] kiegészítő jegyzőkönyve elfogadásáról, hogy figyelembe vegyék a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozását;

mivel ezt a kiegészítő jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Norvég Királyság között létrejött megállapodásnak a Finn Köztársaságnak, az Osztrák Köztársaságnak és a Svéd Királyságnak az Európai Unióhoz való csatlakozása következtében létrehozott kiegészítő jegyzőkönyve a Közösség nevében ezúton jóváhagyásra kerül.

A kiegészítő jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a kiegészítő jegyzőkönyvnek a Közösséget jogilag kötelező aláírására jogosult személyt.

Kelt Brüsszelben, 1995. július 24-én.

a Tanács részéről

az elnök

P. Solbes Mira

[1] HL L 171., 1973.6.27., 2. o.

--------------------------------------------------
A BIZOTTSÁG HATÁROZATA

(1995. július 10.)

az összetett takarmányban nem használható összetevők listájának létrehozásáról szóló 91/516/EGK határozat módosításáról

(95/274/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, az összetett takarmányok forgalmazásáról szóló, 1979. április 2-i 79/373/EGK tanácsi irányelvre1 és különösen annak 10. cikke c) pontjára,

mivel a 91/516/EGK2 bizottsági határozat létrehozta azon összetevők listáját, amelyek felhasználása az összetett takarmányokban tilos;

mivel szükséges pontosabban meghatározni a kezelt bőrök felhasználására vonatkozó tilalmakat annak érdekében, hogy bizonyos, állatokra veszélytelen módon, mint például sózással kezelt bőrből származó hulladékot ne kelljen kizárni; e rendelkezés célja, hogy megakadályozza a hulladékok környezetszennyező ártalmatlanítását;

mivel az e határozatban előírt intézkedések összhangban vannak a Takarmányok Állandó Bizottságának véleményével,

ELFOGADTA EZT A HATÁROZATOT:

1. cikk

A 91/516/EGK határozat I. melléklete e határozat mellékletének megfelelően módosul.

2. cikk

Ezt a határozatot 1996. június 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1995. július 10-én.

a Bizottság részéről

Franz FISCHLER

a Bizottság tagja

__________________________

MELLÉKLET

A 2. pont helyébe a következő szöveg lép:

"2. Cserző anyaggal kezelt bőr, az abból származó hulladékkal együtt."

1 HL L 86., 1979.4.6., 30. o.

2 HL L 281., 1991.10.9., 23. o.
A Tanács határozata

(1995. július 17.)

egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás Európai Közösség által történő megkötéséről

(95/414/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel az 1994. június 24-én Korfun aláírt, az egyrészről az Európai Közösségek és tagállamai, másrészről az Orosz Föderáció között létrejött partnerségi és együttműködési megállapodás hatálybalépéséig az Európai Közösség nevében jóvá kell hagyni az 1994. december 29-én parafált, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodást,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, valamint másrészről az Orosz Föderáció között létrejött, a kereskedelemről és a kereskedelemmel kapcsolatos ügyekről szóló ideiglenes megállapodást, két jegyzőkönyvvel és az ahhoz kapcsolódó nyilatkozatokkal együtt az Európai Közösség nevében a Tanács jóváhagyja.

Az ideiglenes megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az ideiglenes megállapodás aláírására jogosult személyeket [1].

3. cikk

Az ideiglenes megállapodás 36. cikkében előírt értesítést az Európai Közösség nevében a Tanács elnöke küldi meg.

Kelt Brüsszelben, 1995. július 17-én.

a Tanács részéről

az elnök

J. Solana

[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
Rozhodnutí Komise

ze dne 13. července 1995,

kterým se mění rozhodnutí 94/984/ES, kterým se stanoví požadavky na veterinární podmínky a veterinární osvědčení pro dovoz čerstvého drůbežího masa z některých třetích zemí

(Text s významem pro EHP)

(95/302/ES)

KOMISE EVROPSKÝCH SPOLEČENSTVÍ,

s ohledem na Smlouvu o založení Evropského společenství,

s ohledem na směrnici Rady 91/494/EHS ze dne 26. června 1991 o veterinárních podmínkách pro obchod s čerstvým drůbežím masem uvnitř Společenství a jeho dovoz ze třetích zemí [1], naposledy pozměněnou směrnicí 93/121/ES [2], a zejména na články 11 a 12 uvedené směrnice,

vzhledem k tomu, že rozhodnutí Komise 94/984/ES [3] stanovilo požadavky na veterinární podmínky a veterinární osvědčení pro dovoz čerstvého drůbežího masa z některých třetích zemí;

vzhledem k tomu, že je nyní možné v souladu s údaji obdrženými od Brazílie a s výsledky kontrol, které v této zemi uskutečnily útvary Komise, přezkoumat regionalizaci v Brazílii; že by pro tuto změnu mělo být stanoveno určité období, aby brazilské úřady mohly závěry zmíněné kontroly zohlednit;

vzhledem k tomu, že z čerstvých údajů vyplývá, že Izrael nemůže vyhovět požadavkům vzoru B osvědčení; že však Izrael může vyhovět požadavkům vzoru A, pokud jde o játra hus;

vzhledem k tomu, že rozhodnutí Komise 94/963/ES [4] a 95/98/ES [5] stanovila pro Finsko a Švédsko v uvedeném pořadí status vzhledem k newcastleské chorobě; že by proto poznámky pod čarou týkající se členských států nebo jejich částí, na něž se vztahují doplňkové záruky v souladu s čl. 3 písm. a) odst. 1, měly být rozšířeny, aby zahrnovaly rovněž tyto členské státy;

vzhledem k tomu, že opatření tohoto rozhodnutí jsou v souladu se stanoviskem Stálého veterinárního výboru,

PŘIJALA TOTO ROZHODNUTÍ:

Článek 1

Rozhodnutí Komise 94/984/ES se mění takto:

1. V příloze I

a) se řádka:

"BR | Brazílie | Státy Rio Grande do Sul a Santa Catarina | A" |

nahrazuje tímto:

"BR-1 | Brazílie | Státy Rio Grande do Sul a Santa Catarina, Panama, Săo Paolo and Mato Grosso do Sul (1) | A"; |

b) se řádka

"IL | Izrael | | B" |

nahrazuje tímto:

"IL | Izrael | | A (2)"; |

c) vkládají se nové poznámky pod čarou, které znějí:

"(1) použije se ode dne 1. září 1995.

(2) pouze játra hus."

2. V příloze II části 2 se vzory A a B v uvedeném pořadí nahrazují vzory A a B uvedenými v příloze tohoto rozhodnutí.

Článek 2

Toto rozhodnutí je určeno členským státům.

V Bruselu dne 13. července 1995.

Za Komisi

Franz Fischler

člen Komise

[1] Úř. věst. L 268, 24.9.1991, s. 35.

[2] Úř. věst. L 340, 31.12.1993, s. 39.

[3] Úř. věst. L 378, 31.12.1994, s. 11.

[4] Úř. věst. L 371, 31.12.1994, s. 29.

[5] Úř. věst. L 75, 4.4.1995, s. 28.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------